Document ID: 31987R1173

NEUVOSTON ASETUS (ETY) N:o 1173/87,
annettu 28 päivänä huhtikuuta 1987,
kuivattujen rehujen tukijärjestelmästä annetun asetuksen (ETY) N:o 1417/78 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon komission ehdotuksen,
ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1985/86(), ja erityisesti sen 6 artiklan 2 kohdan,
sekä katsoo, että
asetuksen (ETY) N:o 1117/78 6 artiklan 1 kohdan mukaisesti rehujen jalostusyritykset ovat voineet 1 päivästä toukokuuta 1987 hankkia rehujaan tuottajien kanssa sopimuksia tehneiltä välittäjiltä; tämän vuoksi kuivattujen rehujen tukijärjestelmästä annetun asetuksen (ETY) N:o 1417/78(), sellaisena kuin se on viimeksi muutettuna asetuksella (ETY) N:o 943/87(), yleisiä sääntöjä on tarpeen muuttaa mukauttamalla mainitun asetuksen 7 artiklan sanamuotoa ja määrittämällä vakuudet, jotka kyseessä olevien välittäjien on tarjottava,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1417/78 seuraavasti:
1) Korvataan 7 artikla seuraavasti:
"7 artikla
1. Kun asetuksen (ETY) N:o 1117/78 6 artiklan 1 kohdan c alakohdassa tarkoitettujen kuivattujen rehujen tuottajien kanssa tehdyt sopimukset koskevat jalostusyrityksen tai tarpeen mukaan 8 a artiklassa tarkoitetun hyväksytyn ostajan tekemää tuotteiden ostoa, niistä on käytävä ilmi vähintään:
- tuorerehujen tuottajalle tai tarvittaessa aurinkokuivattujen rehujen tuottajalle maksettava hinta,
- viljelypinta-ala, jolta sato toimitetaan,
- toimitus- ja maksuehdot.
2. Kun asetuksen (ETY) N:o 1117/78 6 artiklan 1 kohdan c alakohdassa tarkoitetut sopimukset ovat tilaussopimuksia, jotka koskevat tuottajan toimittamien rehujen jalostamista, niistä on käytävä ilmi vähintään viljelypinta-ala, jolta sato toimitetaan ja lauseke, jolla säädetään jalostusyrityksen velvoitteesta korvata tuottajalle asetuksen (ETY) N:o 1117/78 3 ja 5 artiklassa tarkoitetut tuet, jotka jalostusyritys on saanut tarkoitettujen sopimusten voimassaoloaikana jalostamistaan määristä."
2) Lisätään artikla seuraavasti:
"8 a artikla
Asetuksen (ETY) N:o 1117/78 6 artiklan 1 kohdan c alakohdan kolmannessa luetelmakohdassa tarkoitettujen luonnollisten henkilöiden tai oikeushenkilöiden, joilta jalostusyritykset voivat tehdä hankintoja, on oltava sen jäsenvaltion, joissa rehut on korjattu, toimivaltaisen viranomaisen hyväksymiä ostajia asetuksen (ETY) N:o 1117/78 12 artiklassa säädettyä menettelyä noudattaen annettujen edellytysten mukaisesti.
Kyseisten hyväksyttyjen ostajien on pidettävä kirjaa joka tuottajalta päivittäin ostetuista ja joka jalostusyritykseen myydyistä rehuista."
2 artikla
Tämä asetus tulee voimaan 1 päivänä toukokuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 28 päivänä huhtikuuta 1987.

Labels: 2
6